**Aproape noapte!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Aproape noapte!

...

Puneți peste acest cadavru un cearșaf

Și-o lumânare-aprinsă pe-o tipsie,

Nu va plânge nimeni, pe nimeni n-o să doară,

Nu vă gândiți să-i faceți vreo autopsie,

Că acest cadavru, această biată țară

E doar un trup bogat în gunoi și praf!

...

Coborâți în bernă steagu-n trei culori

Dar nu-i cântați prohodul cu fanfară

Nimeni nu va băga asta de seamă,

Nu va plânge nimeni, pe nimeni n-o să doară,

Fiii ei nu i-au purtat o dragoste de mamă,

Îi va cânta prohodul un cârd pierdut de ciori!

...

Nu plânge nimeni a țării noastre moarte,

Puneți peste acest cadavru un cearșaf,

Fiii ei nu i-au purtat o dragoste de mamă,

E doar un trup bogat în gunoi și praf,

Și nimeni nu va băga de seamă,

Cât suntem de goi și e aproape noapte!